AIŠKINAMASIS RAŠTAS

Dėl Savivaldybės turto perdavimo Molėtų kultūros centrui

**1. Parengto tarybos sprendimo projekto tikslai ir uždaviniai**

Molėtų r. savivaldybės administracijos Luokesos seniūnija (toliau – Luokesos seniūnija) 2016 m. sausio 13 d. raštu Nr. 4D-5 „Dėl turto perdavimo“ informavo Molėtų rajono savivaldybės administracijos direktorių, kad Luokesos seniūnijoje yra pianinas „Ronisch“, kuris yra geros būklės, tačiau nenaudojamas ir nėra kur jį pritaikyti. Molėtų rajono savivaldybės administracijos direktorius 2016 m. vasario 5 d. įsakymu Nr. B6-94 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms vykdyti“ pripažino pianiną „Ronisch“ nereikalingu Molėtų rajono savivaldybės administracijos funkcijoms vykdyti ir siūlo perduoti Molėtų kultūros centrui Savivaldybės savarankiškųjų funkcijų vykdymui.

Parengto sprendimo projekto tikslas – perduoti Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį materialųjį turtą - pianiną „Ronisch“, Molėtų kultūros centrui patikėjimo teise valdyti, naudoti ir disponuoti juo.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 13 ir 29 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas pagal paskirtį ir bus naudotojo prižiūrimas.

Neigiamų pasekmių nenumatoma.

**4. Priemonės sprendimui įgyvendinti**

Priėmus sprendimą, bus parengtas turto perdavimo ir priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.